Na temelju članka 2. stavak 7. i ("Narodne Novine", broj: 125/11, 64/15, 112/18 i 123/24, dalje u tekstu: Zakon o zakupu i kupoprodaji poslovnog prostora), članka 35. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 27. Statuta Grada Zlatara, („Službeni glasnik Krapinsko-zagorske županije“ 36A/13, 9/18, 9/20, 17A/21, 51/25), Gradsko vijeće Grada Zlatara na ____ sjednici održanoj dana ___________________ godine, donosi 

O D L U K U
O KRITERIJIMA ZA ODREĐIVANJE VISINE ZAKUPNINE 
ZA POSLOVNE PROSTORE U VLASNIŠTVU GRADA ZLATARA

Članak 1.
Ovom Odlukom uređuju se kriteriji za određivanje visine zakupnine za poslovne prostore u vlasništvu Grada Zlatara (u daljnjem tekstu: Grad), ovisno o zoni u kojoj se poslovni prostor nalazi, odnosno djelatnosti koja će se u poslovnom prostoru obavljati.

Članak 2.
Izrazi koji se koriste u ovoj Odluci, a imaju rodno značenje odnose se jednako na ženski i muški rod.

Članak 3.
Početni iznos mjesečne zakupnine za poslovni prostor određuje se prema sljedećim kriterijima:
· korisnoj površini poslovnog prostora
· području (zoni) u kojem se poslovni prostor nalazi
· djelatnosti koja se u poslovnom prostoru obavlja.

Članak 4.
Početni iznos mjesečne zakupnine određuje se primjenom kriterija iz članka 3. ove Odluke.

Članak 5.
Radi određivanja jediničnog iznosa zakupnine po m2, za poslovne prostore u vlasništvu Grada Zlatara na području grada Zlatara, utvrđuju se 3 zone:
I. ZONA: Zlatar - Trg Slobode,
II. Zona: Zlatar - sve ulice osim Trga Slobode,
III. ZONA: Belec, Borkovec, Cetinovec, Donja Batina od br. 1 do 216, Donja Selnica, Ervenik Zlatarski od br. 6 do 36, Gornja Batina, Gornja Selnica, Juranščina, Ladislavec, Martinščina, Petruševec, Ratkovec, Repno, Šćrbinec, Vižanovec, Završje Belečko i Znož.


Članak 6.
Djelatnost koja će se obavljati u poslovnom prostoru koji se daje u zakup određuje Gradonačelnik prilikom davanja u zakup.
Članak 7.
Djelatnost koja se obavlja u poslovnom prostoru određuje se, u pravilu, sukladno nomenklaturi iz nacionalne klasifikacije djelatnosti.

Članak 8.
Za određivanje zakupnine utvrđuju se 3 grupe djelatnosti.
Djelatnost koja nije navedena niti u jednoj grupi djelatnosti, razvrstat će se u onu grupu djelatnosti kojoj je po prirodi posla najsrodnija.

Članak 9.
Radi određivanja početnog iznosa visine mjesečne zakupnine po m2, a u svezi djelatnosti koja se u poslovnom prostoru pretežito obavlja, određuju se grupe djelatnosti:
Skupina A:	
· caffe barovi, noćni barovi, noćni klubovi, disco barovi i disco klubovi,
· financijske uslužne djelatnosti i novčarsko posredovanje,
· putničke agencije, organizatori putovanja (turoperatori) i ostale rezervacijske usluge te djelatnosti povezane s njima,
· mjenjački poslovi,
· lutrijske igre.

Skupina B:
· fotografske djelatnosti,
· trgovina na malo,
· djelatnosti pripreme i usluživanja hrane i pića,
· prevoditeljske djelatnosti i usluge tumača,
· fotokopiranje, priprema dokumenata i ostale specijalizirane uredske pomoćne djelatnosti,
· proizvodnja nakita, imitacije nakita (bižuterije) i srodnih proizvoda,
· djelatnost elektroničkih komunikacijskih mreža i usluga,
· frizerski saloni i saloni za uljepšavanje,
· djelatnosti za njegu i održavanje tijela,
· pranje i kemijsko čišćenje tekstila i krznenih proizvoda,
· uredske administrativne i pomoćne djelatnosti,
· skladištenje robe.

Skupina C:
· popravak predmeta za osobnu uporabu i  kućanstvo,
· popravak obuće i proizvoda od kože,
· popravak satova i nakita,
· popravak ostalih predmeta za osobnu uporabu i kućanstvo,
· proizvodnja tekstila i dovršavanje tekstila,
· održavanje i popravak motornih vozila,
· obrada i prevlačenje metala; strojna obrada metala,
· poštanske i kurirske djelatnosti,
· djelatnosti medicinske i stomatološke prakse,
· ostale djelatnosti zdravstvene zaštite,
· djelatnosti ustanova za njegu,
· obrazovanje,
· visoko obrazovanje,
· ljekarne,
· državna i ostala javna uprava.

Članak 10.
Početni iznos visine mjesečne zakupnine po m2, ovisno o zoni u kojoj se poslovni prostor nalazi i djelatnosti koja se u njemu obavlja, određuje se kako slijedi:
POSLOVNI PROSTOR
	DJELATNOST
	ZONA

	
	I.
	II.
	III.

	A
	15,00 eura
	9,00 eura
	5,04 eura

	B
	11,00 eura
	7,00 eura
	4,00 eura

	C
	9,00 eura
	5,04 eura
	3,00 eura



Minimalni početni iznos zakupne za skladišni prostor iznosi 3,00 EUR/m2.

Zakupcima, pravnim osobama kojima je osnivač Grad Zlatar te pravnim osobama kojima je osnivač Krapinsko-zagorska županija ili Republika Hrvatska, a od posebnog je značaja za Grad, proračunskim korisnicima Grada koji obavljaju poslove od lokalnog značaja kojima se neposredno ostvaruju potrebe građana, humanitarnim udrugama, ustanovama koje skrbe o odgoju i zaštiti djece, mladeži invalidnih i starijih osoba, Gradonačelnik može odobriti smanjenje zakupnine ili poslovni prostor dati na uporabu bez naknade. 
Zaključak o davanju poslovnog prostora na uporabu bez naknade na rok do 5 (pet) godina donosi Gradonačelnica, odnosno Gradsko vijeće na rok dulji od 5 godina.
Za poslovni prostor u kojem se obavlja više djelatnosti, zakupnina se određuje prema djelatnosti koju zakupac obavlja.
Članak 11.
	Na iznos mjesečne zakupnine obračunava se porez na dodanu vrijednost sukladno posebnom propisu, ukoliko je Grad Zlatar u sustavu poreza na dodanu vrijednost.
Članak 12.
Početni iznos mjesečne zakupnine može se umanjiti kada se i nakon ponovljenog javnog natječaja nije sklopio ugovor o zakupu.
U slučaju iz stavka 1. ovog članka početni iznos zakupnine umanjit će se za 30%.
Ako za vrijeme trajanja zakupa poslovnoga prostora iz članka 1. ove Odluke Grad Zlatar izmijeni kriterije za određivanje visine zakupnine, visina zakupnine iz ugovora o zakupu uskladit će se sukladno izmijenjenim kriterijima, počevši od prvog dana sljedećeg mjeseca koji slijedi nakon mjeseca u kojem je donesena odluka o izmjeni kriterija, i to samo ako je tako određen iznos mjesečne zakupnine veći od iznosa mjesečne zakupnine u postojećem ugovoru, a o čemu će se sklopiti dodatak ugovoru o zakupu.
Ako zakupnik odbije sklopiti dodatak ugovoru o zakupu iz prethodnog stavka ovoga članka, ugovor o zakupu će se raskinuti, a zakupnik nema pravo na naknadu štete zbog raskida.
Članak 13.
Ova Odluka stupa na snagu osmi dan od dana objave u „Službenom glasniku Krapinsko-zagorske županije“.
Članak 14.
Danom stupanja na snagu ovih Kriterija prestaje važiti Odluka o utvrđivanju visine zakupnine za poslovne prostore u vlasništvu Grada Zlatara (KLASA: 372-01/21-01/03, URBROJ: 2211/01-02-21-1)



KLASA: 
URBROJ: 
U Zlataru, __________ 2026.

	
	
	PREDSJEDNICA GRADSKOG VIJEĆA
Danijela Findak



